Viipurin sopimus

Viipurin sopimus oli 28. helmikuuta 1609 Viipurissa allekirjoitettu sopimus, jossa Venäjän tsaari Vasili Šuiski pyysi ruotsalaisia apuun vastatsaaria, Vale-Dmitri II:a vastaan. Ruotsin kuningas Kaarle IX pyrki myymään tsaarille sotaväkeä mahdollisimman edullisesti. Sopimuksen mukaan Vasilille annettiin 5 000 miehen vahvuinen armeija. Vastineeksi Venäjä luovutti Ruotsille Käkisalmen linnan ja läänin. Lisäksi sopimuksessa vahvistettiin Täyssinän rauha ja sovittiin yhteistoiminnasta Puolaa vastaan. Venäjälle lähetettävän armeijan komentajaksi määrättiin Jakob de la Gardie.

 Seuraukset 
Kevättalvella 1609 Ruotsin armeija lähti marssimaan kohti Moskovaa, mikä aloitti Jacob de la Gardien sotaretken. Novgorodissa Ruotsin armeijaan liittyi sopimuksen mukaisesti paikallisia joukkoja. Retki oli osa Inkerin sotaa, joka päättyi Stolbovan rauhaan 27. helmikuuta 1617. Rauhanteon seurauksena Ruotsi sai haltuunsa Inkerin ja Käkisalmen läänin.

 Lähteet 

Luokka:Suomen historia
Luokka:Ruotsin historia
Luokka:Venäjän historia
Luokka:Viipurin historia
Luokka:Ruotsin ja Venäjän väliset suhteet
Luokka:Kansainväliset sopimukset
Luokka:1609